Legal Document

Category: 1533

Text:
10. ΑΠΟΦΑΣΙΣ ΔΙΟΙΚΗΤΟΥ ΤΟΥ Ι.Κ.Α Αριθ. 162 της 15/20 Ιαν. 1954 Περί αναθέσεως αρμοδιοτήτων του Διοικητού εις ανωτέρους υπαλλήλους. ΄Εχοντες υπ’ όψιν: 1)την υπό στοιχείον ιδ΄ διάταξιν της παρ. 1 του αριθ. 4 του Ν.Δ. 2698/1953 «περί διοικήσεως του Ι.Κ.Α.», 2)τας υπ’ αριθ. 82/ 10.12.1953, 265 και 266/22.12.1953 αποφάσεις ημών, αποφασίζομεν: Eκ των κατά την παρ. 1 του άρθρ. 4 του Ν.Δ. 2698/1953 αρμοδιοτήτων ημών,. αναθέτομεν εις τους Γενικούς Διευθυντάς, τους Διευθυντάς των Κλάδων, τους Διευθυντάς Διευθύνσεων της Διοικήσεως ως και τους Διευθυντάς των Υποκαταστημάτων, τας κάτωθι: Α΄.Αρμοδιότητες Γενικών Διευθυντών: 1.Οι Γενικοί Διευθυνταί, πλην των κατά την παρ. 3 του άρθρ.6 του Ν.Δ. 2698/1953, αρμοδιοτήτων αυτών, ασκούν και τας κάτωθι: α)Εισηγούνται εις το Δ.Σ. επί παντός θέματος οριζομένου υπό του Διοικητού. β)Υπογράφουν πάντα τα εξερχόμενα έγγραφα εξαιρουμένων: αα)Των απευθυνομένων και αφορώντων γενικά ζητήματα αναγόμενα εις την οργάνωσιν και λειτουργίαν του Ιδρύματος, την οικονομικήν αυτού κατάστασιν, την λήψιν νομοθετικών μέτρων και εν γένει ρύθμισιν θεμάτων γενικωτέρας σημασίας, προς τα Υπουργεία, την Βουλήν των Ελλήνων, το Συμβούλιον της Επικρατείας, το Ελεγκτικόν Συνέδριον και τον ΄Αρειον Πάγον, ββ)των απευθυνομένων προς οργανισμούς ή υπηρεσίας ξένων Κρατών ή διεθνείς οργανώσεις και επιτροπάς, γγ)των απευθυνομένων προς τας υπηρεσίας του Ιδρύματος ή προς οιονδήποτε τρίτον, άτινα αφορούν θέματα υπαγόμενα εις την αρμοδιότητα αμφοτέρων των Γενικών Διευθύνσεων και δδ)των εγγράφων άτινα κατά την κρίσιν των Γενικών Διευθυντών λόγω της σπουδαιότητος των συνεπειών εγγράφων, δι’ ων παρέχονται οδηγίαι ή δίδονται λύσεις δυνάμεναι να έχουν, κατά την κρίσιν του αρμοδίου Γενικού Διευθυντού, σπουδαίας από οικονομικής ή οργανωτικής απόψεως συνεπείας. γ)Εν περιπτώσει κωλύματος, απουσίας ή κενής θέσεως οι Γενικοί Διευθυνταί αναπληρούνται αμοιβαίως. 2.Ο Γενικός Διευθυντής Διοικήσεως, πλην των κατά την παρ. 1 του παρόντος αρμοδιoτήτων, ασκεί και τας κάτωθι: α)«Αποφασίζει την τοποθέτησιν, μετάθεσιν ή απόσπασιν του πάσης φύσεως προσωπικού του Ι.Κ.Α. πλην του φέροντος βαθμόν ή αντιστοιχίαν ανωτάτου υπάλληλου και των εν τη παρούση ειδικωτέρων περιορισμών. Ωσαύτως τοποθετεί τους  Προϊσταμένους και το προσωπικόν των Υπηρεσιών Εσόδων απάντων των Περιφ. Υπ/των και των Υπ/μάτων Ελευσίνος, Χαλκίδος, Λαρίσης και Δράμας». Το εδάφ. α΄ ετροποποιήθη ως άνω δια της υπ’ αριθ. 213 Αποφάσεως του Διοικ. Ι.Κ.Α. της 23 Ιαν./20 Φεβρ. 1954. β)Τοποθετεί, μετά γνώμην του Γενικού Διευθυντού Ασφαλίσεως, τους Προϊσταμένους των Υγειονομικών Υπηρεσιών των Υποκαταστημάτων, πλην των Αθηνών, Πειραιώς και Θεσσαλονίκης και των Διευθυντών των θεραπευτηρίων, εργαστηρίων και φαρμακείων του Ι.Κ.Α. γ)Αποφασίζει την μετακίνησιν εκτός έδρας οιουδήποτε οργάνου, εξαιρουμένων των Γενικών Διευθυντών, των Διευθυντών Κλάδων, Διευθυντών Διοικήσεως, Διευθυντών Υποκαταστημάτων, Επιθεωρητών, Νομικού Συμβούλου και Παρέδρων, και παντός οργάνου του επιστημονικού υγειονομικού προσωπικού, άτινα θα μετακινώνται δι’ αποφάσεως ημών. δ)Χορηγεί κανονικάς αδείας μετά ή άνευ αποδοχών (άρθρ. 51 Κ.Υ.Π.) ως και αναρρωτικάς τοιαύτας εις τους Διευθυντάς Κλάδων, Διευθυντάς Διευθύνσεων και ανωτάτους υπαλλήλους της Διοικήσεως, Διευθυντάς Υποκαταστημάτων, Προϊσταμένους Παραρτημάτων και μετά σύμφωνον γνώμην του Γενικού Διευθυντού Ασφαλίσεως εις τους προϊσταμένους Υγειονομικής Υπηρεσίας των Υποκαταστημάτων και Παραρτημάτων. ε)Εγκρίνει την χορήγησιν κατ’ αποκοπήν αποζημιώσεως δι’ έξοδα κινήσεως εις το πάσης φύσεως προσωπικόν του Ιδρύματος, βάσει των κειμένων διατάξεων των Κανονισμών και των αποφάσεων του Διοικητικού Συμβουλίου και του Διοικητού. ζ)Αποφασίζει την διενέργειαν προμηθειών υλικού εντός των προβλεπομένων υπό του Προϋπολογισμού πιστώσεων ή ειδικών αποφάσεων του Διοικητικού Συμβουλίου μέχρι ποσού 5.000.000 δραχμών και παραπέμπει εις την αρμοδίαν Επιτροπήν ή το αρμόδιον όργανον δια την διενέργειαν του διαγωνισμού ή την σύναψιν της συμβάσεως. η)Υπογράφει τας συμβάσεις προμηθειών, τας ενεγγύους πιστώσεις ως και τας διακηρύξεις διαγωνισμού. θ)Τηρείται ενήμερος υπό των Διευθυντών των Κλάδων ή των Διευθυντών Διοικήσεως ως και υπό του Πειθαρχικού Τμήματος, της Νομικής Υπηρεσίας, επί πάσης ενεργείας της υπηρεσίας εχούσης σχέσιν με την υπηρεσιακήν κατάστασιν ή πειθαρχικήν διώξιν του πάσης φύσεως προσωπικού. ι)Απευθύνει ερωτήματα προς γνωμοδότησιν εις τον Νομικόν Σύμβουλον επί θεμάτων της αρμοδιότητος αυτού. (Αντί της σελ. 70,21) Σελ. 70,21(α) ΞΣΤ-35 Ίδρυμα Κοινωνικών Ασφαλίσεων 15Β.Β.α.10 Β΄.Αρμοδιότητες Διευθυντών Κλάδου. 1.Εις έκαστον των Διευθυντών Κλάδου, ανατίθενται αι κάτωθι αρμοδιότητες: α)Eισηγείται εις το Δ.Σ. επί ειδικού θέματος της αρμοδιότητος αυτού ορισθέντος υπό του Διοικητού. β)Κοινοποιεί τας αποφάσεις του Δ.Σ., του Διοικητού και Γενικών Διευθυντών ή των λοιπών συλλογικών οργάνων. γ)Απευθύνει ερωτήματα προς γνωμοδότησιν εις τον Νομικόν Σύμβουλον του Ιδρύματος επί θεμάτων της αρμοδιότητος του υπ’ αυτόν κλάδου. 2.Ο Διευθυντής του Διοικητικού Κλάδου, πέραν των εν παρ. 1 αρμοδιοτήτων, ασκεί και τας κάτωθι: α)Χορηγεί κανονικάς αδείας άνευ αποδοχών (άρθρ. 51 Κ.Υ.Π.)εις άπαν το προσωπικόν του Ιδρύματος πλην των Διευθυντών Κλάδων, Διευθυντών Διευθύνσεων και Ανωτάτων υπαλλήλων. Εις αμφοτέρας τας ως άνω περιπτώσεις, προκειμένου περί υγειονομικών οργάνων, αι άδειαι χορηγούνται μετά σύμφωνον γνώμην του Διευθυντού Υγειονομικού Κλάδου. β)Χορηγεί τας αναρρωτικάς αδείας μετά ή άνευ αποδοχών εις το αυτό ως άνω (παρ. α΄ και β΄) προσωπικόν του Ιδρύματος. γ)Χορηγεί επιδόματα διαχειριστικών λαθών, πολυετούς υπηρεσίας και οικογενειακών βαρών. 3.Ο Διευθυντής του Οικονομικού Κλάδου, πλην των εν παρ. 1 αρμοδιοτήτων, ασκεί και τας κάτωθι: α)Εγκρίνει δαπάνας μέχρι του ποσού των 2.000.000 δραχμών. β) Χορηγεί προβλεπομένας υπό των συμβάσεων, προκαταβολάς εις προμηθευτάς. γ)Υπογράφει τα φορτωτικά έγγραφα και διασαφήσεις. Μέχρι διορισμού Διευθυντού του Οικονομικού Κλάδου, τας υπό στοιχ. β-δ αρμοδιότητας, ασκεί ο Διευθυντής των Προμηθειών.  «4.Ο Δ/ντής της Ειδικής Υπηρεσίας Εσόδων ασκεί τας κάτωθι αρμοδιότητας: α)Εισηγείται εις το Δ.Σ. επί παντός ειδικού θέματος της αρμοδιότητος αυτού, ορισθέντος υπό του Διοικητού. β)Κοινοποιεί τας αποφάσεις του Δ.Σ., του Διοικητου, Γενικού Δ/ντού και λοιπών συλλογικών οργάνων. γ)Απευθύνει ερωτήματα προς γνωμοδότησιν εις τον Νομικόν Σύμβουλον του Ι.Κ.Α επί θεμάτων της αρμοδιότητος της υπ’ αυτόν υπηρεσίας. Σελ. 70,22(α) ΞΣΤ-36 δ)Εισηγείται εις τον Γενικόν Δ/ντήν την τοποθέτησιν του Προϊσταμένου και Προσωπικού των Υπηρεσιών Εσόδων απάντων των Περ/κών Υπ/μάτων και των Υπ/μάτων Ελευσίνος, Λαρίσης, Χαλκίδος και Δράμας». Η παρ. 4 προσετέθη δια της υπ’ αριθ. 2213 της 23 Ιαν./20 Φεβρ. 1954 Αποφ. Διοικητού Ι.Κ.Α. 4.Αρμοδιότητες Διευθυντών Διευθύνσεων. α)Υπογράφουν έγγραφα διαβιβαστικά προς υπηρεσίας του Ιδρύματος ή έγγραφα δι’ ων παρέχονται πληροφορίαι της αρμοδιότητός των προς ιδιώτας και όργανα του ΙΚΑ ή αιτούνται παρ’ αυτών πληροφορίας ή υποβολή στοιχείων προς συμπλήρωσιν φακέλλων και διεκπεραίωσιν υποθέσεών των. β)Χορηγεί πιστοποιητικά αναφερόμενα εις θέματα της αρμοδιότητός του. γ)Υπογράφουν τα μεταξύ Διευθύνσεων έγγραφα και αποφασίζουν την εις το Αρχείον θέσιν των μη χρηζόντων περαιτέρω ενεργείας. Γ΄.Αρμοδιότητες Διευθυντού Υποκαταστήματος Ο Διευθυντής του Υποκαταστήματος ασκεί τας κάτωθι διοικητικάς αρμοδιότητας: «α)Τοποθετεί το προσωπικόν του Υπ/ματός του, κοινοποιών τας σχετικάς μεταβολάς εις την Διοίκησιν, εξαιρουμένων: 1)Των Υποδ/ντών του Υπ/ματος, 2)του Προϊσταμένου της Υγειον. Υπηρεσίας, 3)του Προϊσταμένου Παροχών, προκειμένου περί των Υπ/μάτων Αθηνών-Πειραιώς-Θεσσαλονίκης και 4)του Προϊσταμένου και του προσωπικού των υπηρεσιών εσόδων απάντων των Περιφερειακών Υπ/μάτων και των Υπ/μάτων Ελευσίνος, Χαλκίδος, Λαρίσης, Δράμας». Το στοιχ. α΄ ετροποποιήθη ως άνω δια της υπ’ αριθ. 213 της 23 Ιαν./20 Φεβρ. 1954 Αποφ. Διοικητού του Ι.Κ.Α. 15Β.Β.α.10 Ίδρυμα Κοινωνικών Ασφαλίσεων β)Χορηγεί εις το πάσης κατηγορίας προσωπικόν του Υποκαταστήματος, πλην του Προϊσταμένου Υγειονομικής Υπηρεσίας, κατά τας περί αδειών διατάξεις των Κανονισμών, αδείας κανονικάς μετ’ αποδοχών, (άρθρ. 51 Κ.Υ.Π.) ανακοινών αυτάς εις την Διοίκησιν. Αι κανονικαί άδειαι του Υγειον. Προσωπικού χορηγούνται μετά πρότασιν του Προϊσταμένου της Υγειονομικής Υπηρεσίας του Υποκαταστήματος. γ)Εγκρίνει, εκ της εγκριθείσης παγίας προκαταβολής δαπάνας δια μικροέξοδα, συμφώνως προς τα δι’ αποφάσεων του Διοικητού εκάστοτε οριζόμενα. δ)Υπογράφει και καταγγέλει τας πάσης φύσεως συμβάσεις, τας αναφερομένας εις νοσοκομεία, κλινικάς, φαρμακεία, εργαστήρια, ιατρούς, προμηθευτάς κλπ., ων η κατάρτισις ή η λύσις έχει αποφασισθή αρμοδίως. ε)Παρακολουθεί την εκτέλεσιν των μετά των ανωτέρω ή μετά προμηθευτών υλικού ή εκμισθωτών συναφθεισών συμβάσεων, κατά τα εκάστοτε ισχύοντα. ζ)Εγκρίνει εκ των παγίων πιστώσεων δια μικροδαπάνας δια την κάλυψιν αναγκών, επί πλέον των υπό του άρθρ. 20 του Κανονισμού προμηθειών οριζομένων και δαπάνας δι’ έξοδα συντηρήσεως κτιρίων και αυτοκινήτων του Υποκαταστήματος. η)Συνιστά εκάστοτε δι’ αποφάσεών του Τριμελείς Επιτροπάς δια την αντιμετώπισιν ζητημάτων Επιτροπών Προμηθειών, Παραλαβών κλπ. άνευ καταβολής αποζημιώσεως. θ)Εισηγείται εις την Τοπικήν Διοικητικήν Επιτροπήν του Υποκαταστήματος και τας λοιπάς τυχόν λειτουργούσας Επιτροπάς επί των θεμάτων της αρμοδιότητός των. ι)Ασκεί και όσον αφορά τα εις τα Υποκαταστήματα υπαγόμενα Παραρτήματα πάσας τας ως άνω αρμοδιότητας, πλην των υπό στοιχ. β΄ και ε΄ τοιούτων, ασκουμένων υπό του Προϊσταμένου του Παραρτήματος. Δ΄.Αι ως άνω αρμοδιότητες εν κωλύματι, απουσία ή ελλείψει των ως άνω αναφερομένων οργάνων ασκούνται υπό των νομίμων αναπληρωτών των. Η άσκησις της δια της παρούσης χορηγουμένης δικαιοδοσίας θ’ ασκήται κατ’ εντολήν του Διοικητού δι’ επισημειώσεως Ε.Δ. Αι υπ’ αριθ. 82/10.12.1953, 265 και 266/ 22.12.1953 αποφάσεις ημών καταργούνται από 20 τρέχοντος. (Μετά την σελ. 70,22(α) Σελ. 70,221 ΞΣΤ-37 Ίδρυμα Κοινωνικών Ασφαλίσεων 15Β.Β.α.10 15Β.Β.α.10 Ίδρυμα Κοινωνικών Ασφαλίσεων Ίδρυμα Κοινωνικών Ασφαλίσεων 15Β.Β.α.11-12